Que heres coma eth que camine de nets amiant ath sòn darrèr ua lum, qu’ada eth non li servís, mès qu’alugue as persones que lo seguissen, quan dideres: “Eth sègle se renauís, torne era justícia damb es prumèrs tempsi deth genre uman, e ua naua raça baishe deth cèu.” Per tu siguí poèta, per tu cristian; mès, entà que veigues mielhor çò que te pinti, estenerè es mans pr’amor de balhar-li mès color.